b"\n_START_ARTICLE_\nRomelu Lukaku\n_START_SECTION_\nInicis\n_START_PARAGRAPH_\nLa seva traject\xc3\xb2ria juvenil s'ha diversificat en diversos clubs del pa\xc3\xads: a sis anys ja entr\xc3\xa0 a les categories inferiors del Rupel Boom FC per a, un any m\xc3\xa9s tard, anar al planter del KFC Wintam. Els seus salts d'equip no s'aturen aqu\xc3\xad, un any m\xc3\xa9s tard signa pel Lierse SK, equip en qu\xc3\xa8 ateny una estabilitat en les seues categories inferiors. Finalment despr\xc3\xa9s de sis anys viatja a la capital del pa\xc3\xads on \xc3\xa9s transferit al FC Brussels. Una temporada m\xc3\xa9s tard firma per l'Anderlecht. Fins llavors, Lukaku havia fet 121 gols en 88 partits.\n_START_SECTION_\nRSC Anderlecht\n_START_PARAGRAPH_\nLukaku es va estrenar amb el primer equip en el partit de desempat pel t\xc3\xadtol belga davant l'Standard de Lieja de la temporada 2008/09. En la seg\xc3\xbcent campanya ja es va fer un lloc en l'equip titular en fer 12 gols en 20 partits en el campionat dom\xc3\xa8stic i dos gols, tots dos contra l'Amsterdamsche Football Club Ajax, en la Copa de la UEFA 2009/10. La seua progressi\xc3\xb3 va continuar el seu cam\xc3\xad fins a ser el centre d'atenci\xc3\xb3 de diversos equips grans d'Europa.\n_START_SECTION_\nChelsea FC\n_START_PARAGRAPH_\nFinalment, durant el mes d'agost del 2011 es va fer oficial el seu trasp\xc3\xa0s al Chelsea FC, per 18 milions de lliures (21,6 milions d'euros). Durant la seva etapa al club angl\xc3\xa8s va disputar 15 partits, per\xc3\xb2 no va marcar cap gol. Posteriorment va marxar cedit al West Brom i despr\xc3\xa9s al Everton.\n_START_SECTION_\nEverton FC\n_START_PARAGRAPH_\nEl 30 de juliol del 2014 es va fer oficial el trasp\xc3\xa0s de Romelu al Everton, procedent del Chelsea FC. El club de Liverpool va pagar un total de 35,6 milions d'euros per el jugador belga. Durant la seva etapa al combinat de Merseyside va disputar 130 partits marcant un total de 71 gols.\n_START_SECTION_\nManchester United\n_START_PARAGRAPH_\nEl 10 de juliol del 2017 el jugador d'Anvers es va incorporar al Manchester United. El club va pagar un total de 84,7 milions d'euros per ell."